11

11係10同12之間嘅自然數，係單數及質數。漢字寫成十一。

漢字 
漢字可以寫成十一；防簒改及睇錯寫法係拾壹。記數又寫一十一。

語言學 
雖然喺中文入面十一係複合詞，但係喺好多其他語言入面，係有一個單字表示十一嘅，例如：

英文：eleven
 西班牙文：once
 法文：onze

喺英文入面，十一係最細嘅三音節數字，亦係最大嘅單語素質數。

數學性質 
11 係：

第 5 個質數。
 佢同 13 組成孖生質數。
 謝爾曼質數：因爲 5 都係質數，而 。
安全質數：因爲 23 都係質數，而 。
Lucas質數，因爲佢係 Lucas數。
Repunit質數。
好質數。
唯一質數。
 強質數：7 係佢上一個質數，13 係下一個，佢近 13 多過近 7。
  唔係梅森質數。

迴文數。
 如果一個數係 11 嘅倍數，咁將佢調轉都係 11 嘅倍數，例如：，。
 喺 13 或者更高嘅進制入面，11 係用 B 嚟表示。
 九個 Heegner數中嘅其中一個，即係話二次體  嘅 class number (:en:Class number (number theory)) 係 1，或者話呢個二次體係一個質數分解域。
 五角星數。
 中心十邊形數。
 見到乜就讀乜數列嘅第 2 項

化學 

鈉嘅原子序數。
 過渡金屬11族入面有金、銀、銅同埋人工合成嘅錀。

物理 

M理論入面時空嘅維度。

天文 

阿波羅11號係第一架成功登陸月球嘅載人太空船。
 太陽週期平均大約係11年。
 木星嘅第11粒衛星係木衞六。

運動 

足球、美式足球、俄式冰球、木球、曲棍球都有十一名球員。

人類文化 

啲人用「11號巴士」比喻行路，因爲兩棟好似對腳。
 係香港，啲人將所謂「與未成年少女發生性行為」嘅罪行叫做「衰十一」，原因係有十一個字；另見「衰十三」。
 10月1號，又叫「十一」，中華人民共和國國慶節。
 11月11號，光棍節。
 7-11，又叫「些粉」、「七仔」、「seven-eleven」，全球大型嘅連鎖式便利店

11:11
 2011年

整數
自然數
質數